 NA SAMMY WAWERU  KIONGOZI wa Wiper Kalonzo Musyoka amedai kulikuwa na njama kuvamia shamba lake Yatta, Machakos ila wahuni waliogopa. Bw Kalonzo alisema Jumatatu, Mei 22, 2023 wakati wa Kongamano la Kitaifa la Jubilee, kwamba waliokuwa wamepangwa kutekeleza uvamizi huo waliingiwa na wasiwasi. Alisema walinuwia kuenda kuiba mifugo wake, sawa na wahuni walivyovamia shamba la Rais mstaafu Uhuru Kenyatta mnamo Machi 2023. “Walikuwa wamepanga kuenda kuiba mbuzi wangu Yatta, lakini wakaogopa wakienda hawatatoka humo,” Bw Kalonzo aliambia wanachama wa Jubilee katika kongamano la chama hicho Nairobi. Akikashifu uvamizi wa ranchi ya Bw Kenyatta, Kalonzo alisuta serikali tawala ya Kenya Kwanza akidai ndiyo ilipanga tukio hilo. Kufuatia uvamizi wa shamba la rais huyo mstaafu, zaidi ya kondoo 1, 000 waliibwa. Hali kadhalika, miti ilichomwa kinara wa Azimio la Umoja akilaumu Naibu Rais Rigathi Gachagua na kiongozi wa wengi bungeni Kimani Ichungwa kwa uvamizi huo. Uhuru Kenyatta ambaye ndiye kiongozi wa Jubilee, pia alizungumzia kuhusu uvamizi wa shamba lake. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  